वर्चुअल अस्टिटेंट का मतलब इंटरनेट, मोबाइल, और आधुनिक तरीकों के जरिए क्लाइंट को मदद देना है। कई बार इसमें सर्विस प्रोवाइडर और क्लाइंट आपस में सिर्फ नेट या मोबाइल से ही जुड़े होते हैं। आप सिर्फ एक स्मार्टफोन की मदद से बतौर वर्चुअल अस्टिटेंट काम शुरू कर सकते हैं। इस काम का दायरा बहुत बड़ा है, आप क्लाइंट के फोन, मेल की जिम्मेदारी उठा सकते हैं। छोटे प्रोजेक्ट की बजट पर नजर रख सकते हैं। पर्सनल इन्वेस्टमेंट की जिम्मेदारी ले सकते हैं। वेब डिजाइन से लेकर ऐसा कुछ भी काम जिनमें आपको महारत हो, वर्चुअल असिस्टेंट के तौर पर ऑफर कर सकते हैं। आप इस काम को अपने स्तर से शुरू कर सकते हैं। या फिर कई वर्चुअल असिस्टेंट को एक साथ जोड़कर अपनी कंपनी तैयार कर सकते हैं।